b"\n_START_ARTICLE_\nMike Ness\n_START_SECTION_\nTidlig liv og karriere med Social Distortion\n_START_PARAGRAPH_\nNess ble f\xc3\xb8dt i Lynn, Massachusetts 3. april 1962. Senere samme \xc3\xa5r flyttet familien hans til Orange County, California hvor han vokste opp i byen Fullerton. I en alder av 15 ble han kastet ut av huset til faren hans i Fullerton._NEWLINE_Han vokste opp med blues, country og klassisk rock and roll. Senere ble interessen hans flyttet mer og mer over til punk etter \xc3\xa5 ha blitt inspirert av band under denne sjangeren._NEWLINE_P\xc3\xa5 80-tallet leide Ness leiligheten beskrevet i Adolescents sang \xc2\xabKids of the Black Hole\xc2\xbb. Punk house ligger i Fullerton._NEWLINE_Etter inspirasjon fra Sex Pistols dannet Ness bandet Social Distortion i 1978 sammen med Casey Royer. De ga ut Mainliner/Playpen 7 plata i samarbeid med Posh Boy Records i 1981. To \xc3\xa5r senere ga de ut Mommy's Little Monster (1983) albumet i samarbeid med 13th Floor Records, som var eid av manageren deres i denne perioden, Monk Rock._NEWLINE_Ness var med i dokumentaren Another State of Mind som nedtegnet f\xc3\xb8rste tourne med bandet Youth Brigade. P\xc3\xa5 DVD-utgaven sa Ness at han aldri har innvolvert seg i milit\xc3\xa6ret eller religion. Dette f\xc3\xb8rte til at mange fans s\xc3\xa5 p\xc3\xa5 Ness som ateist selv om noen av sangtekstene hans indikerer motsatt. Fem \xc3\xa5r senere ga Social Distortion ut deres neste album Prison Bound (1988). Albumet ble utgitt samtidig som Ness' behandlet narkotikamisbruket sitt. Han har holdt seg unna heroin siden 1985. P\xc3\xa5 midten av 80-tallet arbeidet han som maler og terapautassistent p\xc3\xa5 en barneskole._NEWLINE_Fra 1986 til 1988 var Ness medlem av bandet Easter hvor han opptr\xc3\xa5dte i musikkvideoene til \xc2\xabSlipping Away\xc2\xbb og \xc2\xabLights Out\xc2\xbb. I 1989 signerte Social Distortion en kontrakt med Epic Records. Under denne kontrakten utga de tre album: Social Distortion (1990), Somewhere Between Heaven and Hell (1992) og White Light, White Heat, White Trash (1996)._NEWLINE_Etter White Light, White Heat, White Trash forlot bandet Epic Records and Ness grunnla Time Bomb Recordings og Social Distortion utga Mainliner: Wreckage From the Past, som var en samling av gamle innspillinger og singler fra 1980-tallet. Videre ga de ogs\xc3\xa5 ut en ny utgave av Mommy's Little Monster, en ny utgave av Prison Bound og Live at the Roxy (1998). P\xc3\xa5 slutten av 90-tallet giftet Ness seg med kona si Christine Marie. Til sammen har de to s\xc3\xb8nner, Julian (f\xc3\xb8dt i 1992) og Mikes stes\xc3\xb8nn Johnny (f\xc3\xb8dt i 1997).\n_START_SECTION_\nSolokarriere\n_START_PARAGRAPH_\nI 1999 utga Ness sitt f\xc3\xb8rste soloalbum Cheating at Solitaire. Selv om noen av Social Distortions sanger hyller ulike country-artister var Cheating at Solitaire dedikert til uttrykking av f\xc3\xb8lelsene Ness hadde ovenfor country. Cheating at Solitaire hadde gjesteopptredener av artistrer som Bruce Springsteen, Brian Setzer, Billy Zoom og Josh Freeze, i tillegg til medlemmer fra Royal Crown Revue. I et Rolling Stone intervju fra 1992 nevnte Springsteen at Social Distortions Somewhere Between Heaven and Hell var favorittalbumet hans fra dette \xc3\xa5ret._NEWLINE_Ness utga videre en kompilering country-covere med navnet Under the Influences (1999). Begge soloalbumene ble utgitt under Time Bomb Recordings. Ness dro mye p\xc3\xa5 turne i USA for \xc3\xa5 fremme disse albumene. Samme \xc3\xa5ret spillte Ness med Social Distortion p\xc3\xa5 Woodstock '99."